CELEX: 52020PC0780
Language: el
Date: 2020-11-27
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας ως προς την ημερομηνία από την οποία οι διατάξεις του δεύτερου μέρους τίτλος ΙΙΙ της συμφωνίας θα εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.11.2020
            COM(2020) 780 final
            2020/0344(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας ως προς την ημερομηνία από την οποία οι διατάξεις του δεύτερου μέρους τίτλος ΙΙΙ της συμφωνίας θα εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας
            (Κείμενο που παρουσιάζει ενδιαφέρον για τον ΕΟΧ)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η Επιτροπή προτείνει στο Συμβούλιο να καθορίσει τη θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) σχετικά με την ημερομηνία από την οποία οι διατάξεις του δεύτερου μέρους τίτλος ΙΙΙ της συμφωνίας θα εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας.
            
            
               2.Πλαίσιο της πρότασης
            
            
               2.1.Η συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας
            
            
               Στη συμφωνία αποχώρησης καθορίζονται οι ρυθμίσεις για την εύτακτη αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας (στο εξής: Ηνωμένο Βασίλειο) από την Ευρωπαϊκή Ένωση (στο εξής: Ένωση) και την Ευρωπαϊκή Κοινότητα Ατομικής Ενέργειας. Η συμφωνία τέθηκε σε ισχύ την 1η Φεβρουαρίου 2020.
            
            
               2.2.Ο «τριγωνισμός» 
            
            
               Στο άρθρο 33 παράγραφος 1 της συμφωνίας αποχώρησης, η Ένωση και το Ηνωμένο Βασίλειο έχουν δεσμευτεί να εφαρμόζουν αμοιβαία προστασία των δικαιωμάτων κοινωνικής ασφάλισης (σύμφωνα με το δεύτερο μέρος τίτλος III της συμφωνίας αποχώρησης) ως προς τους υπηκόους των χωρών που είναι μέλη του Ευρωπαϊκού Οικονομικού Χώρου (στο εξής: ΕΟΧ) και, ταυτόχρονα, της Ευρωπαϊκής Ζώνης Ελεύθερων Συναλλαγών (στο εξής: κράτη ΕΟΧ-ΕΖΕΣ) και ως προς τους υπηκόους της Ελβετίας, υπό τον όρο ότι θα συναφθούν αντίστοιχες συμφωνίες, αφενός, μεταξύ της Ένωσης και των κρατών ΕΟΧ-ΕΖΕΣ και μεταξύ της Ένωσης και της Ελβετικής Συνομοσπονδίας, οι οποίες θα εφαρμόζονται ως προς τους υπηκόους του Ηνωμένου Βασιλείου και, αφετέρου, μεταξύ του Ηνωμένου Βασιλείου και των κρατών ΕΟΧ-ΕΖΕΣ, καθώς και μεταξύ του Ηνωμένου Βασιλείου και της Ελβετικής Συνομοσπονδίας, οι οποίες θα εφαρμόζονται ως προς τους πολίτες της Ένωσης. 
            
            
               Το σύστημα αυτό, στο οποίο συμμετέχουν τρία μέρη, δηλαδή η Ένωση, τα κράτη ΕΟΧ-ΕΖΕΣ / η Ελβετική Συνομοσπονδία και το Ηνωμένο Βασίλειο, αναφέρεται ως «τριγωνισμός». Σκοπός του εν λόγω τριγωνισμού είναι να διασφαλιστεί η προστασία των αμοιβαίων δικαιωμάτων κοινωνικής ασφάλισης των υπηκόων των εν λόγω κρατών, των ανιθαγενών και των προσφύγων, καθώς και των μελών των οικογενειών τους και των επιζώντων τους, που, έως τη λήξη της μεταβατικής περιόδου που ορίζεται στο άρθρο 126 της συμφωνίας αποχώρησης, βρίσκονται ή είχαν βρεθεί σε διασυνοριακή κατάσταση στην οποία εμπλέκονται τα εν λόγω τρία μέρη. 
            
            
               Το Ηνωμένο Βασίλειο έχει ήδη συνάψει τέτοιες συμφωνίες με τα κράτη ΕΟΧ-ΕΖΕΣ
                  1
                και την Ελβετική Συνομοσπονδία αντίστοιχα
                  2
               . Η Ένωση πρόκειται να συνάψει τέτοιες συμφωνίες με τα κράτη ΕΟΧ-ΕΖΕΣ και την Ελβετική Συνομοσπονδία, με απόφαση της Μεικτής Επιτροπής του ΕΟΧ με την οποία θα τροποποιηθεί το παράρτημα VI (Κοινωνική ασφάλιση) της συμφωνίας ΕΟΧ και με απόφαση της μικτής επιτροπής που συγκροτήθηκε βάσει της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, με την οποία θα τροποποιηθεί το παράρτημα II της εν λόγω συμφωνίας για τον συντονισμό των συστημάτων κοινωνικής ασφάλισης, αντίστοιχα.
            
            
               Όπως προβλέπεται στο άρθρο 33 παράγραφος 2 της συμφωνίας αποχώρησης, η Ένωση και το Ηνωμένο Βασίλειο κοινοποιούν στη μικτή επιτροπή την ημερομηνία έναρξης ισχύος των αντίστοιχων συμφωνιών τους με τα κράτη ΕΟΧ-ΕΖΕΣ και με την Ελβετική Συνομοσπονδία. 
            
            
               Μόνο τότε η μικτή επιτροπή εκδίδει απόφαση που καθορίζει την ημερομηνία από την οποία οι διατάξεις για τον συντονισμό της κοινωνικής ασφάλισης εφαρμόζονται ως προς τους υπηκόους των κρατών ΕΟΧ-ΕΖΕΣ και τους υπηκόους της Ελβετίας. Μόνο από την εν λόγω ημερομηνία θα ολοκληρωθεί η εφαρμογή του άρθρου 33 και ως εκ τούτου θα διασφαλίζεται η προστασία των δικαιωμάτων κοινωνικής ασφάλισης των πολιτών της Ένωσης, των υπηκόων του Ηνωμένου Βασιλείου, των υπηκόων των κρατών ΕΟΧ-ΕΖΕΣ και των υπηκόων της Ελβετίας σε τριγωνικές καταστάσεις. 
            
            
               2.3.Η προς έκδοση απόφαση της μικτής επιτροπής
            
            
               Σύμφωνα με το άρθρο 33 παράγραφος 1 της συμφωνίας αποχώρησης, οι διατάξεις του δεύτερου μέρους τίτλος III της συμφωνίας αποχώρησης σχετικά με τον συντονισμό των συστημάτων κοινωνικής ασφάλισης, οι οποίες εφαρμόζονται ως προς τους πολίτες της Ένωσης, εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας, υπό την προϋπόθεση ότι τα εν λόγω κράτη έχουν συνάψει και εφαρμόζουν αντίστοιχες συμφωνίες αφενός, με το Ηνωμένο Βασίλειο, οι οποίες εφαρμόζονται ως προς τους πολίτες της Ένωσης και, αφετέρου, με την Ένωση, οι οποίες εφαρμόζονται ως προς τους υπηκόους του Ηνωμένου Βασιλείου.
            
            
               Σύμφωνα με το άρθρο 33 παράγραφος 2 της συμφωνίας αποχώρησης, κατόπιν κοινοποίησης από το Ηνωμένο Βασίλειο και την Ένωση της ημερομηνίας έναρξης ισχύος των εν λόγω συμφωνιών, η μικτή επιτροπή ορίζει την ημερομηνία από την οποία οι διατάξεις του δεύτερου μέρους τίτλος III της συμφωνίας αποχώρησης εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας, κατά περίπτωση.
            
            
               Σκοπός της προς έκδοση απόφασης της μικτής επιτροπής για την οποία θα πρέπει να καθοριστεί η θέση της Ένωσης είναι ο καθορισμός της εν λόγω ημερομηνίας.
            
            
               3.Θέση που πρέπει να ληφθεί εξ ονόματος της Ένωσης
            
            
               Ενόψει της ημερομηνίας έναρξης ισχύος των αντίστοιχων συμφωνιών που αναφέρονται στο σημείο 2.2 και προκειμένου να αποφευχθεί τυχόν κενό στην προστασία των επηρεαζόμενων υπηκόων μετά τη λήξη της μεταβατικής περιόδου η οποία καθορίζεται στο άρθρο 126 της συμφωνίας αποχώρησης, η ημερομηνία από την οποία οι διατάξεις του δεύτερου μέρους τίτλος ΙΙΙ της συμφωνίας αποχώρησης εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας θα πρέπει να είναι η 1η Ιανουαρίου 2021.
            
            
               Ως εκ τούτου, η θέση της Ένωσης θα πρέπει να είναι να στηρίξει την έκδοση απόφασης από τη μικτή επιτροπή σύμφωνα με το άρθρο 33 παράγραφος 2 της συμφωνίας αποχώρησης με την οποία θα καθοριστεί η εν λόγω ημερομηνία, σύμφωνα με το σχέδιο απόφασης που επισυνάπτεται στην παρούσα πρόταση.
            
         
         
            
               4.Νομική βάση
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων του Συμβουλίου για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η απόφαση την οποία καλείται να εκδώσει η μικτή επιτροπή συνιστά πράξη που παράγει έννομα αποτελέσματα. 
            
            
               Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας αποχώρησης. 
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               Ο μοναδικός στόχος και το περιεχόμενο της προς έκδοση πράξης αφορούν τον καθορισμό της θέσης της Ένωσης σχετικά με την ημερομηνία από την οποία οι διατάξεις του δεύτερου μέρους τίτλος ΙΙΙ της συμφωνίας αποχώρησης εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας. Η σύναψη της συμφωνίας αποχώρησης βασίστηκε στο άρθρο 50 παράγραφος 2 της Συνθήκης για την Ευρωπαϊκή Ένωση. 
            
            
               Ως εκ τούτου, η νομική βάση της προτεινόμενης απόφασης θα πρέπει να είναι το άρθρο 50 παράγραφος 2 της Συνθήκης για την Ευρωπαϊκή Ένωση σε συνδυασμό με το άρθρο 218 παράγραφος 9 της ΣΛΕΕ. 
            
            
               5.Δημοσίευση της προς έκδοση πράξης
            
            
               Δεδομένου ότι σκοπός της απόφασης της μικτής επιτροπής είναι να καθοριστεί η ημερομηνία από την οποία οι διατάξεις του δεύτερου μέρους τίτλος III της συμφωνίας αποχώρησης θα εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας, είναι σκόπιμο να δημοσιευτεί η απόφαση της μικτής επιτροπής στην Επίσημη Εφημερίδα της Ευρωπαϊκής Ένωσης μετά την έκδοσή της.
            
            
            
               2020/0344 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας ως προς την ημερομηνία από την οποία οι διατάξεις του δεύτερου μέρους τίτλος ΙΙΙ της συμφωνίας θα εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας
            
            
               (Κείμενο που παρουσιάζει ενδιαφέρον για τον ΕΟΧ)
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 50 παράγραφος 2, 
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
         
         
            
               (1)Η συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) συνήφθη με την απόφαση (ΕΕ) 2020/135 του Συμβουλίου
                  3
                και τέθηκε σε ισχύ την 1η Φεβρουαρίου 2020.
            
            
               (2)Σύμφωνα με το άρθρο 33 παράγραφος 1 της συμφωνίας αποχώρησης, οι διατάξεις του δεύτερου μέρους τίτλος III της συμφωνίας αποχώρησης σχετικά με τον συντονισμό των συστημάτων κοινωνικής ασφάλισης, οι οποίες εφαρμόζονται ως προς τους πολίτες της Ένωσης, εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας, υπό την προϋπόθεση ότι τα εν λόγω κράτη έχουν συνάψει και εφαρμόζουν αντίστοιχες συμφωνίες, αφενός, με το Ηνωμένο Βασίλειο, οι οποίες εφαρμόζονται ως προς τους πολίτες της Ένωσης και, αφετέρου, με την Ένωση, οι οποίες εφαρμόζονται ως προς τους υπηκόους του Ηνωμένου Βασιλείου.
            
            
               (3)Σύμφωνα με το άρθρο 33 παράγραφος 2 της συμφωνίας αποχώρησης, κατόπιν κοινοποίησης από το Ηνωμένο Βασίλειο και την Ένωση της ημερομηνίας έναρξης ισχύος των εν λόγω συμφωνιών, η μικτή επιτροπή που συστήνεται βάσει του άρθρου 164 παράγραφος 1 της συμφωνίας αποχώρησης (στο εξής: μικτή επιτροπή) ορίζει την ημερομηνία από την οποία οι διατάξεις του δεύτερου μέρους τίτλος ΙΙ της συμφωνίας αποχώρησης εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας, κατά περίπτωση.
            
            
               (4)Η Ένωση έχει συνάψει αντίστοιχες συμφωνίες με την Ισλανδία, το Πριγκιπάτο του Λιχτενστάιν και το Βασίλειο της Νορβηγίας
                  4
                και με την Ελβετική Συνομοσπονδία
                  5
               , οι οποίες εφαρμόζονται ως προς τους υπηκόους του Ηνωμένου Βασιλείου. Το Ηνωμένο Βασίλειο έχει συνάψει αντίστοιχες συμφωνίες με την Ισλανδία, το Πριγκιπάτο του Λιχτενστάιν και το Βασίλειο της Νορβηγίας
                  6
                και με την Ελβετική Συνομοσπονδία
                  7
               , οι οποίες εφαρμόζονται ως προς τους πολίτες της Ένωσης.
            
            
               (5)Ενόψει της σκοπούμενης ημερομηνίας έναρξης ισχύος των εν λόγω συμφωνιών και προκειμένου να αποφευχθεί τυχόν κενό στην προστασία των επηρεαζόμενων υπηκόων μετά τη λήξη της μεταβατικής περιόδου η οποία καθορίζεται στο άρθρο 126 της συμφωνίας αποχώρησης, η ημερομηνία από την οποία οι διατάξεις του δεύτερου μέρους τίτλος ΙΙΙ της συμφωνίας αποχώρησης εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας θα πρέπει να είναι η 1η Ιανουαρίου 2021.
            
            
               (6)Επομένως, είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής, κατόπιν της κοινοποίησης από το Ηνωμένο Βασίλειο και από την Ένωση της ημερομηνίας έναρξης ισχύος των συμφωνιών που έχουν συνάψει με την Ισλανδία, το Πριγκιπάτο του Λιχτενστάιν και το Βασίλειο της Νορβηγίας και με την Ελβετική Συνομοσπονδία.
            
            
               (7)Για να καταστεί δυνατή η ταχεία εφαρμογή των μέτρων που προβλέπονται στην παρούσα απόφαση, η παρούσα απόφαση θα πρέπει να αρχίσει να ισχύει την ημερομηνία έκδοσής της,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής που συγκροτήθηκε βάσει του άρθρου 164 παράγραφος 1 της συμφωνίας αποχώρησης σχετικά με απόφαση που πρέπει να ληφθεί σύμφωνα με το άρθρο 33 παράγραφος 2 της εν λόγω συμφωνίας, βασίζεται στο σχέδιο απόφασης της μικτής επιτροπής που επισυνάπτεται στην παρούσα απόφαση.
            
            
               Άρθρο 2
            
            
               Η απόφαση της μικτής επιτροπής δημοσιεύεται στην Επίσημη Εφημερίδα της Ευρωπαϊκής Ένωσης. 
            
            
               Άρθρο 3
            
            
               Η παρούσα απόφαση αρχίζει να ισχύει την ημερομηνία της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Συμφωνία σχετικά με τις ρυθμίσεις μεταξύ της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και της Βόρειας Ιρλανδίας μετά την αποχώρηση του Ηνωμένου Βασιλείου από την Ευρωπαϊκή Ένωση, τη συμφωνία για τον ΕΟΧ και άλλες συμφωνίες που εφαρμόζονταν μεταξύ του Ηνωμένου Βασιλείου και των κρατών ΕΟΧ-ΕΖΕΣ λόγω της συμμετοχής του Ηνωμένου Βασιλείου στην Ευρωπαϊκή Ένωση, η οποία υπεγράφη στο Λονδίνο στις 28 Ιανουαρίου 2020.
               
               
                  
                     (2)
                  
                        Συμφωνία μεταξύ του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της Ελβετικής Συνομοσπονδίας σχετικά με τα δικαιώματα των πολιτών μετά την αποχώρηση του Ηνωμένου Βασιλείου από την Ευρωπαϊκή Ένωση και τη συμφωνία για την ελεύθερη κυκλοφορία των προσώπων που υπογράφηκε στη Βέρνη στις 25 Φεβρουαρίου 2019.
               
               
                  
                     (3)
                  
                        Απόφαση (ΕΕ) 2020/135 του Συμβουλίου, της 30ής Ιανουαρίου 2020, σχετικά με τη σύναψη της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ L 29 της 31.1.2020, σ. 1).
               
               
                  
                     (4)
                  
                        Απόφαση αριθ. [...] της [...] της Μεικτής Επιτροπής του ΕΟΧ για την τροποποίηση του παραρτήματος VI (Κοινωνική ασφάλιση) της συμφωνίας για τον ΕΟΧ.
               
               
                  
                     (5)
                  
                        Απόφαση αριθ..../... της μικτής επιτροπής που συγκροτήθηκε βάσει της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, της [...] για την τροποποίηση του παραρτήματος II της εν λόγω συμφωνίας για τον συντονισμό των συστημάτων κοινωνικής ασφάλισης.
               
               
                  
                     (6)
                  
                        Συμφωνία σχετικά με τις ρυθμίσεις μεταξύ της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και της Βόρειας Ιρλανδίας μετά την αποχώρηση του Ηνωμένου Βασιλείου από την Ευρωπαϊκή Ένωση, τη συμφωνία για τον ΕΟΧ και άλλες συμφωνίες που εφαρμόζονταν μεταξύ του Ηνωμένου Βασιλείου και των κρατών ΕΟΧ-ΕΖΕΣ λόγω της συμμετοχής του Ηνωμένου Βασιλείου στην Ευρωπαϊκή Ένωση, η οποία υπεγράφη στο Λονδίνο στις 28 Ιανουαρίου 2020.
               
               
                  
                     (7)
                  
                        Συμφωνία μεταξύ του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της Ελβετικής Συνομοσπονδίας σχετικά με τα δικαιώματα των πολιτών μετά την αποχώρηση του Ηνωμένου Βασιλείου από την Ευρωπαϊκή Ένωση και τη συμφωνία για την ελεύθερη κυκλοφορία των προσώπων που υπογράφηκε στη Βέρνη στις 25 Φεβρουαρίου 2019.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.11.2020
            COM(2020) 780 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας ως προς την ημερομηνία από την οποία οι διατάξεις του δεύτερου μέρους τίτλος ΙΙΙ της συμφωνίας θα εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας
            
               
         
         
            
               ΠΑΡΑΡΤΗΜΑ 
            
            
            
               Απόφαση αριθ. .../2020 της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας
            
            
               της....
            
            
               για τον καθορισμό της ημερομηνίας από την οποία οι διατάξεις του δεύτερου μέρους τίτλος ΙΙΙ της συμφωνίας αποχώρησης εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας
            
            
               Η ΜΙΚΤΗ ΕΠΙΤΡΟΠΗ,
            
            
               Έχοντας υπόψη τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας
                  1
                (στο εξής: η συμφωνία αποχώρησης), και ιδίως το άρθρο 33 παράγραφος 2,
            
            
               Εκτιμώντας τα ακόλουθα:
            
            
               (1)Σύμφωνα με το άρθρο 33 παράγραφος 1 της συμφωνίας αποχώρησης, οι διατάξεις του δεύτερου μέρους τίτλος III της συμφωνίας αποχώρησης σχετικά με τον συντονισμό των συστημάτων κοινωνικής ασφάλισης, οι οποίες εφαρμόζονται ως προς τους πολίτες της Ένωσης, εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας, υπό την προϋπόθεση ότι τα εν λόγω κράτη έχουν συνάψει και εφαρμόζουν αντίστοιχες συμφωνίες αφενός, με το Ηνωμένο Βασίλειο, οι οποίες εφαρμόζονται ως προς τους πολίτες της Ένωσης και, αφετέρου, με την Ένωση, οι οποίες εφαρμόζονται ως προς τους υπηκόους του Ηνωμένου Βασιλείου.
            
            
               (2)Σύμφωνα με το άρθρο 33 παράγραφος 2 της συμφωνίας αποχώρησης, κατόπιν κοινοποίησης από το Ηνωμένο Βασίλειο και την Ένωση της ημερομηνίας έναρξης ισχύος των εν λόγω συμφωνιών, η μικτή επιτροπή ορίζει την ημερομηνία από την οποία οι διατάξεις του δεύτερου μέρους τίτλος III της συμφωνίας αποχώρησης εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας, κατά περίπτωση.
            
            
               (3)Η Ένωση έχει συνάψει αντίστοιχες συμφωνίες με την Ισλανδία, το Πριγκιπάτο του Λιχτενστάιν και το Βασίλειο της Νορβηγίας
                  2
                και με την Ελβετική Συνομοσπονδία
                  3
               , οι οποίες εφαρμόζονται ως προς τους υπηκόους του Ηνωμένου Βασιλείου. Το Ηνωμένο Βασίλειο έχει συνάψει αντίστοιχες συμφωνίες με την Ισλανδία, το Πριγκιπάτο του Λιχτενστάιν και το Βασίλειο της Νορβηγίας
                  4
                και με την Ελβετική Συνομοσπονδία
                  5
               , οι οποίες εφαρμόζονται ως προς τους πολίτες της Ένωσης. 
            
            
               (4)Ενόψει της κοινοποίησης από το Ηνωμένο Βασίλειο και από την Ένωση της ημερομηνίας έναρξης ισχύος των συμφωνιών που αναφέρονται στην αιτιολογική σκέψη 3, η ημερομηνία από την οποία οι διατάξεις του δεύτερου μέρους τίτλος III της συμφωνίας αποχώρησης εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας θα πρέπει να είναι η 1η Ιανουαρίου 2021, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η ημερομηνία από την οποία οι διατάξεις του δεύτερου μέρους τίτλος ΙΙΙ της συμφωνίας αποχώρησης εφαρμόζονται ως προς τους υπηκόους της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας είναι η 1η Ιανουαρίου 2021. 
            
            
               Άρθρο 2
            
            
               Η παρούσα απόφαση αρχίζει να ισχύει την ημερομηνία της έκδοσής της. 
            
            
               Τόπος...,
            
            
               Για τη μικτή επιτροπή 
            
         
         
            
               Οι συμπρόεδροι
            
            
         
         
            
                  
                     (1)
                  
                        
                  ΕΕ L 29 της 31.1.2020, σ. 7.
               
               
                  
                     (2)
                  
                        Απόφαση αριθ. [...] της [...] της Μεικτής Επιτροπής του ΕΟΧ για την τροποποίηση του παραρτήματος VI (Κοινωνική ασφάλιση) της συμφωνίας για τον ΕΟΧ.
               
               
                  
                     (3)
                  
                        Απόφαση αριθ..../... της μικτής επιτροπής που συγκροτήθηκε βάσει της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, της [...] για την τροποποίηση του παραρτήματος II της εν λόγω συμφωνίας για τον συντονισμό των συστημάτων κοινωνικής ασφάλισης.
               
               
                  
                     (4)
                  
                        Συμφωνία σχετικά με τις ρυθμίσεις μεταξύ της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και της Βόρειας Ιρλανδίας μετά την αποχώρηση του Ηνωμένου Βασιλείου από την Ευρωπαϊκή Ένωση, τη συμφωνία για τον ΕΟΧ και άλλες συμφωνίες που εφαρμόζονταν μεταξύ του Ηνωμένου Βασιλείου και των κρατών ΕΟΧ-ΕΖΕΣ λόγω της συμμετοχής του Ηνωμένου Βασιλείου στην Ευρωπαϊκή Ένωση, η οποία υπεγράφη στο Λονδίνο στις 28 Ιανουαρίου 2020.
               
               
                  
                     (5)
                  
                        Συμφωνία μεταξύ του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της Ελβετικής Συνομοσπονδίας σχετικά με τα δικαιώματα των πολιτών μετά την αποχώρηση του Ηνωμένου Βασιλείου από την Ευρωπαϊκή Ένωση και τη συμφωνία για την ελεύθερη κυκλοφορία των προσώπων που υπογράφηκε στη Βέρνη στις 25 Φεβρουαρίου 2019.